2011. aasta Eesti meistrivõistluste II etapp veoautokrossis
Tapa kevad 2011

Võistlusjuhend

Registreeritud EAL-s nr: 30/AK

1. Ajakava võistluspäeval laupäeval, 28. mail Tapa krossirajal:
Kell 10-12.45 Vabatreeningud (vaata juhendi punkti 11)
Kell 12-12.45 Võistlustele registreerimine, dokumentide kontroll
Kell 12-13 Tehniline kontroll veobagidele
Kell 13-14 Tehniline kontroll veoautodele
Kell 13-14.45 Kontrollsõidud
Kell 14.45 Võistlejate koosolek
Alates kella 15 Finaalsõidud
Autasustamine
Täpne ajakava ja võistlussõitude tulemused ametlikul teadetetahvlil.
2. Võistluste organiseerimine ja juhtimine:
2.1 Võistlused viiakse läbi vastavuses EAL Võistlusmäärustega autokrossis,
kehtivatele tehnilistele tingimustele, Eesti MV Üldjuhendiga ja antud võistluse
juhendiga.

2.2 Võistlused korraldab:
MTÜ VASK Plekikiisu
Info tel: 566 400 14 (Mart Kork); 51 936 498 (Aivar Ojaperv)

2.3 Kohtunikud:
Võistluste juht: Jaan Villak 
Peasekretär: 	  Larissa Villak
Peaajamõõtja:   Margus Martin
Tehnilise kontrolli esimees: Marko Luhthein

3. Rada:
3.1 Tapa krossirada, pikkus 1100 m, laius 10-16 m, stardis kuni 20 m. Sõidusuund päripäeva. Rajakatteks on savi, kruus ja paepinnas. Võistlusraja servad on tähistatud. 

4. Võistlusklassid:
4.1 Veoautod GAZ-51/52
4.2 Veoautod GAZ-53
4.3 Bagi GAZ- 51
4.4 Bagi GAZ 53
Kõrge mustriga rehvide (nn traktorirehvide) kasutamine keelatud

5.Osavõtjad:
5.1 Osavõtjad peavad esitama kehtiva EAL sõitjalitsentsi, auto tehnilise kaardi, EAL või LAF registreerijalitsentsi ning täidetud osavõtuavalduse.
5.2 Osavõtumaks 50 eurot; tasumine kohapeal. Soovitatav on eelregistreerimine leheküljel www.autosport.ee

6. Võistluste käik:
6.1 Kõikides masinaklassides võistluste käik vastavalt EMV Veoautokrossi Üldjuhendile 2011. a.
7. Start:
7.1 Stardi paigutus 2-3-2-3-2. Stardisignaaliks on fooritulede kustumine.
7.2 Valestartijat karistatakse 10 sekundilise peatusega boksis esimese kolme ringi
jooksul.
7.3 Võistlejaid informeeritakse finišini jäänud ringide arvust eritahvlitega.
8. Protestid:
8.1 Proteste võib esitada võistluste juhile vastavalt EAL Võistlusmäärustikule 15. min
jooksul pärast mitteametlike tulemuste avaldamist teadetetahvlil. Protestimaks 64 eurot, auto lahtivõtmisel 192 eurot.
9. Autasustamine:
9.1 Igas masinaklassis autasustatakse kolme paremat. Juhul, kui samas masinaklassis startis viis või vähem võistlejat, võib korraldaja autasustada ainult võitjat.
9.2 Autasustamine toimub võistluspaigas 30 minutit pärast võistlustulemuste avaldamist ametlikul teadetetahvlil.
10. Vastutus ja kindlustus:
10.1 EAL ja võistluste korraldajad ei vastuta võimalike õnnetuste ja nende
tagajärgede eest.
11. Vabatreeningud
Vabatreeningud toimuvad 28. mail Tapa autokrossirajal kella 10-12.45. Treeningutest osavõtt ei ole kohustuslik. Treeningutest osavõtu tasu 10 eurot; tasumine sularahas kohapeal. Täpne ajakava (bagid ja veoautod eraldi, kummalegi vähemalt kaks vooru) kohapeal võistluste informaatorilt.